# Sant Just del Besun

Sant Just del Besun (Saint-Just-et-le-Bézu en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Sant Just e le Besun :
| Granes | Rènnas del Castèl | |
| | | Bugarag |
| Sant Jolian de Bèc | | Sant Loís e Paraon |

## Toponimia
### Sant Just

Las fòrmas ancianas son In loco de Sancto Justo, en 1377, Sainct Just, en 1594, Saint Just en 1781.
Sant Just èra lo nom d'un avesque de Lion, al sègle IV e d'un avesque d'Urgell, al sègle VI$^,$.

### Le Besun

Le Besun es un ancian castèl sus un ròc e una anciana parròquia. Las fòrmas ancianas son Albezunum, en 1231, Castrum de Albesuno, en 1262, Vallis de Albedino, en 1307, de Albedunum, en 1344, Rector de Albeduno, en 1347, Albezou, en 1338-1500, Albezu, en 1406, Un fort nommé le Behuc, en 1579, Albodinco, en 1371-1587, Le Bezu... chasteau ruiné... esglize aussi ruinée, en 1594, Le Besseu, en 1647. Le Besun ven d'una marrida comprenença d'Albesun, ambe al interpretat coma un article contractat. La darrèra sillaba correspond al gallés dunum, « fortalesa » en lenga gallica, e lo primièr element seriá Albios, nom d'un diu (que donèt son nom ancian, Albion, a l'Escòcia e per extension a la Grand Bretanha), benlèu d'un òme, o eventualament un riu nommat Albia. L'ensemble, completament celtic, correspondiá a *Albio-dūnon. La rasic alb- (d'aquí albos, albios, albanos) a lo sens de « blanc » e per extension de « monde d'amont, cèl »; lo sens de « blanc » se perdèt al benefici del sens religiós e blanc se disiá uindos en gallés; caldriá pas, doncas, interpretar *Albio-dūnon, coma « la fortalesa blanca ». Los tèxtes testimònian de la preséncia d'un ancian castèl, signe que la valor del siti foguèt coneguda a l'Edat Mejana tanplan coma pendent l'Antiquitat.

## Istòria

A la fin del sègle XVIII, Lo Besun èra parròquia e Sant Just parròquia annèxa (de ?). Sembla donc qu'avián tornada bastir la glèisa arroïnada del Besun citada en 1594. Las doás comunautats formavan ja una comuna soleta en 1801. NB. Lo siti Cassini confond Sant Just ambe un autre, de l'ancian canton d'Alanha, Sant Just de Belengard.

## Administracion

Lista dels cònsols successius :
| Periòde | Periòde | Identitat | Etiqueta |
| març de 2001 | (2026) | Louis Sire | sense etiqueta |
| | 2001 | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Quilhan, i demorèt. Tornèron batejar lo canton Canton de la Val Nauta d'Aude (traduccion) per decret del 27 de decembre 2015.

## Demografia

modificar « persona »  v · d · m 
Evolucion demografica Populacion comunala actuala (2013): 51, totala: 56 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 268 | 254 | 145 | 300 | 323 | 352 | 342 | 344 | 332 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 317 | 274 | 271 | 269 | 281 | 241 | 254 | 255 | 228 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 198 | 191 | 170 | 140 | 136 | 140 | 115 | 95 | 88 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 73 | 53 | 44 | 55 | 54 | 62 | 66 | 66 | 67 70 |
| 2009 | 2010 |
| 67 70 | 65 67 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 48 abitants e la densitat èra de 3,55 ab/km².

## Véser tanben

* Comunas d'Aude

## Ligams extèrnes

* Sant Just e Le Besun sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 398, legir en linha https://gallica.bnf.fr/ark:/12148/bpt6k110095d/f490.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 608
* ↑ https://nominis.cef.fr/contenus/saint/8079/Saint-Just-de-Lyon.html
* ↑ Abbé Sabarthès, Dictionnaire topographique du département de l'Aude, 1912, p. 33, legir en linha https://gallica.bnf.fr/ark:/12148/bpt6k110095d/f125.item.texteImage
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 44, 45, 284 e 329
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 37-38
* ↑ https://www.geoportail.gouv.fr/donnees/carte-de-cassini cercar a 11500 Saint-Just-et-le-Bézu
* ↑ http://cassini.ehess.fr/cassini/fr/html/fiche.php?select_resultat=32758
* Portal de Lengadòc